b'\n_START_ARTICLE_\nPaleontologija\n_START_PARAGRAPH_\nPaleontolog\xc3\xadja (gr\xc5\xa1ko \xcf\x80\xce\xb1\xce\xbb\xce\xb1\xce\xb9\xcf\x8c\xcf\x82: palao\xc3\xb3s - star, nekdanji, starodaven + \xe1\xbd\x84\xce\xbd: \xc3\xb3n, \xc3\xb3ntos - bitje + \xce\xbb\xcf\x8c\xce\xb3\xce\xbf\xcf\x82: l\xc3\xb3gos - beseda, govor, pojem; misel, razum, mi\xc5\xa1ljenje, presojanje; ra\xc4\x8dunanje, veda + pripona \xce\xb9\xce\xb1) je znanstvena veda, ki se ukvarja s preu\xc4\x8devanjem razvoja \xc5\xbeivljenja na Zemlji. Njihov predmet preu\xc4\x8devanja so arhai\xc4\x8dne rastline in \xc5\xbeivali, oziroma njihovi fosilni ostanki. Veda obsega preu\xc4\x8devanje telesnih ostankov, sledi, grobov, fosiliziranih izlo\xc4\x8dkov (koprolitov), kemi\xc4\x8dnih ostankov..._NEWLINE_Znanstvenik, ki preu\xc4\x8duje izumrla \xc5\xbeiva bitja, se imenuje paleontolog. Pri tem si pomaga z npr. fosilnimi ostanki kosti, zob, listov...'